cyanic-selkie/wikianc huggingface dataset:
Σοφία του Μομφερράτου
Η Σοφία του Μομφερράτου (γνωστή και ως Σοφία Παλαιολογίνα), ήταν Βυζαντινή Αυτοκράτειρα, σύζυγος του Ιωάννη Η΄ Παλαιολόγου.
Βιογραφία
Η Σοφία ήταν κόρη του Θεόδωρου Β΄ του Μομφερράτου, και της δεύτερης συζύγου του, της Ιωάννας του Μπαρ. Μέσω του πατέρα της, η Σοφία ήταν μέλος της δυναστείας των Παλαιολόγων. Στις 19 Ιανουαρίου 1421, η Σοφία παντρεύτηκε τον Ιωάννη Η΄ Παλαιολόγο. Ήταν ο μεγαλύτερος επιζών γιος του Μανουήλ Β΄ και της Ελένης Δραγάση. Ο Γεώργιος Σφραντζής καταγράφει την τοποθεσία του γάμου στην εκκλησία της Αγίας Σοφίας.
Παρόλο που η Σοφία ήταν ιδιαίτερα ευσεβής, θεωρήθηκε μη ελκυστική. Ο Δούκας την είχε περιγράψει ως «Σαρακοστή από μπροστά και Πάσχα από πίσω». Ο Ιωάννης, μη ικανοποιημένος στο γάμο του, έκανε πολλές προσπάθειες για να την αποφύγει και ως αποτέλεσμα η Σοφία ζούσε στην Κωνσταντινούπολη, απομονωμένη από τον σύζυγό της.
Στις 21 Ιουλίου 1425 ο Μανουήλ Β΄ πέθανε και ο Ιωάννης έγινε Αυτοκράτορας. Η Σοφία έγινε Αυτοκράτειρα στη θέση της πεθεράς της. Ωστόσο, ο Σφραντζής καταγράφει ότι, τον Αύγουστο του 1426, η Σοφία εγκατέλειψε την Κωνσταντινούπολη και επέστρεψε στην πατρίδα της. Σχεδόν έναν χρόνο μετά, ο Ιωάννης νυμφεύτηκε την Μαρία της Τραπεζούντας. Η Σοφία δεν ξαναπαντρεύτηκε ποτέ και πέθανε οκτώ χρόνια αργότερα.
Οικογένεια
Παντρεύτηκε το 1421 τον Ιωάννη Η΄ Παλαιολόγο Αυτοκράτορα των Ρωμαίων. Δεν απέκτησαν απογόνους.
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 15ου αιώνα Σοφια
Σάτυρος Β΄ του Βοσπόρου
Ο Σάτυρος Β΄ (4ος αι. π.Χ.) από τη δυναστεία των Σπαρτοκιδών ήταν ηγεμόνας τού βασιλείου του Βοσπόρου για 9 μήνες, το 310 π.Χ. Ήταν γιος του Παιρισάδη Α΄ και ο μεγαλύτερος αδελφός τού Εύμηλου και τού Πρύτανη. Αμφισβητήθηκε και τελικά ανατράπηκε από τον Εύμηλο στον Εμφύλιο Πόλεμο του Βοσπόρου.
Τελική μάχη και τέλος
Ο Σάτυρος Β΄ καταδίωξε τον αδελφό του και τον σύμμαχό του, Αριφάρνη, που υποχώρησαν και οι δύο στην πρωτεύουσα των Συρακών. Όταν πλησίασε την πόλη, συνειδητοποίησε ότι θα ήταν δύσκολο να την πάρει, καθώς ήταν κτισμένη στον ποταμό Θάτη και περιτριγυρισμένη από πυκνούς βάλτους. Υπήρχαν επίσης αμυντικά έργα, συμπεριλαμβανομένης μίας οχυρωμένης πύλης και ενός καλά προστατευμένου κάστρου στην άλλη είσοδο. Γνωρίζοντας ότι δεν θα μπορούσε να καταλάβει την πόλη, λεηλάτησε την ύπαιθρο, αποκτώντας πολλούς αιχμαλώτους και λάφυρα.
Ακολούθησε η πολιορκία της Σιρακήνας. Ωστόσο, ο Σάτυρος Β΄ απεβίωσε πολεμώντας τον Αριφάρνη, ενώ προσπαθούσε να προστατεύσει τον μισθοφόρο διοικητή του, Μηνίσκο. Ο αδελφός του Πρύτανης έγινε βασιλιάς λίγο μετά το τέλος του και πολέμησε τον Εύμηλο, αλλά είχε την ίδια μοίρα.
Ο αδελφός του Εύμηλος σκότωσε τις οικογένειες των αδελφών του, αλλά ο γιος τού Σατύρου Β΄, ο Παιρισάδης, επέζησε και κατέφυγε στη Σκυθία, όπου τού δόθηκε άσυλο από τον βασιλιά της Άγαρο.
Παραπομπές
Κατηγορία:Δυναστεία των Σπαρτοκιδών
Μακσουντλού (Αζερμπαϊτζάν)
Το Μακσουντλού (επίσης, Μαχσουντλού και Μάκσουντλου) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Αγκντάμ
Καϊσά
Το Καϊσά (επίσης, Καϋσά και Κοϊσά) αποτελεί χωριό και δήμο της επαρχίας Μπαλακάν του βορειοδυτικού Αζερμπαϊτζάν. Έχει πληθυσμό 3,595 κατοίκων. Ο δήμος αποτελείται από τα χωριά Καϊσά και Αμπτζίτ.
Παραπομπές
Κατηγορία:Κατοικημένες περιοχές στην Επαρχία Μπαλακάν
Σιδηροδρομικό δυστύχημα στο Ελ Αγιάτ (2009)
Το σιδηροδρομικό δυστύχημα στο Ελ Αγιάτ το 2009 προκάλεσε τον θάνατο τουλάχιστον 50 ατόμων και τον τραυματισμό άλλων 30 στις 24 Οκτωβρίου 2009. Το περιστατικό σημειώθηκε στο Ελ Αγιάτ, Κυβερνείο 6ης Οκτωβρίου, που βρίσκεται 50 χλμ νότια του Καΐρου,  όπου συγκρούστηκαν δύο συρμοί. Ο επίσημος αρχικός αριθμός των νεκρών αυξήθηκε και επρόκειτο να αυξηθεί περαιτέρω. Ένα από τα τρένα κατευθυνόταν νότια προς το Ασιούτ και το Ασουάν, δημοφιλείς τουριστικούς προορισμούς.
Το δεύτερο τρένο επέπεσε στο πρώτο, το οποίο είχε σταματήσει για να επιτρέψει σε ζώο, που περιγράφηκε από μάρτυρες και αξιωματούχους είτε ως αγελάδα είτε ως νεροβούβαλο, να περάσει με ασφάλεια. Το δεύτερο τρένο ήταν πρώτης θέσης και είχε πολλούς επιβάτες. Το πρώτο είχε πολύ λιγότερους. Πιστεύεται ότι δύο βαγόνια καταστράφηκαν εντελώς.
Παραπομπές
Κατηγορία:Σιδηροδρομικά ατυχήματα και δυστυχήματα
Ουζουνταλά (Καχ)
Το Ουζουνταλά είναι ένα χωριό και δήμος της επαρχίας Καχ του βορειοδυτικού Αζερμπαϊτζάν. Έχει πληθυσμό 122 κατοίκων. Ο δήμος αποτελείται από τα χωριά Ουζουνταλά και Μπαγκτάλα.
Παραπομπές
Κατηγορία:Κατοικημένες περιοχές στην Επαρχία Καχ Κατηγορία:Χωριά του Αζερμπαϊτζάν
Γκαμπριέλα Γκουντσίκοβα
Η Γκαμπριέλα Γκουντσίκοβα (γεννήθηκε στις 27 Ιουνίου 1993) είναι Τσέχα τραγουδίστρια. Εκπροσώπησε την Τσεχία στην Eurovision 2016 με το τραγούδι I stand, κατακτώντας την εικοστή πέμπτη θέση στον τελικό. Κατάφερε να κάνει το καλύτερο αποτέλεσμα για την Τσεχία. Έχει πάρει ένα βραβείο για τον καλύτερο νέο καλλιτέχνη της Τσεχίας. Βγήκε δεύτερη στην δεύτερη σεζόν του Česko Slovenská SuperStar.
Εξωτερικοί σύνδεσμοι
Κατηγορία:Τσέχοι τραγουδιστές Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2016
Διοργανώσεις Ε.Π.Σ. Θεσπρωτίας 1986–87
Για την περίοδο 1986–87, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.
Η πρωταθλήτρια ομάδα της ΕΠΣ Θεσπρωτίας λαμβάνει μέρος στο Ειδικό ερασιτεχνικό πρωτάθλημα ποδοσφαίρου 1987 με στόχο την άνοδο στη Δ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 1986–87, η δομή του πρωταθλήματος της Ε.Π.Σ. Θεσπρωτίας είναι η εξής:
Α' Κατηγορία
Συμμετείχαν 10 ομάδες.
Κύπελλο
Στο κύπελλο συμμετέχουν οι ομάδες της ΕΠΣ Θεσπρωτίας.
Τελικός
Ο τελικός έγινε στις 18 Μαρτίου 1987.
Άρης Φιλιατών-Αστέρας Παραποτάμου 2-1
Εξωτερικοί σύνδεσμοι
Κατηγορία:Ε.Π.Σ. Θεσπρωτίας Κατηγορία:Εγχώρια ποδοσφαιρικά πρωταθλήματα 1986-1987
Καρυοφυλλένιο
Το καρυοφυλλένιο, συντακτικά γνωστό ως (−)-β-καρυοφυλλένιο, είναι φυσικό δικυκλικό σεσκιτερπένιο, που αποτελεί συστατικό πολλών φυσικών αιθέριων ελαίων, ιδιαίτερα του γαρυφαλέλαιου, ελαίου από τους μίσχους και τα άνθη του είδους Syzygium aromaticum (γαρύφαλλο), επίσης ανευρίσκεται στο αιθέριο έλαιο του είδους Cannabis sativa, στο δεντρολίβανο, και τον λυκίσκο.
Χαρακτηριστικά
Απαντάται συνήθως ως μείγμα από κοινού με το ισοκαρυοφυλλένιο (το ισομερές του, που είναι διπλού δεσμού cis) και επίσης μαζί με το α-χουμουλένιο, ένα ισομερές του με ανοιχτό δακτύλιο.
Το καρυοφυλλένιο είναι αξιοσημείωτο για το ότι έχει έναν δακτύλιο κυκλοβουτανίου, καθώς και έναν trans -διπλό δεσμό σε έναν 9-μελή δακτύλιο, που σημειωτέον και τα δύο είναι εξαιρετικά σπάνια στη φύση.
Το καρυοφυλλένιο είναι μια από τις χημικές ενώσεις που συμβάλλει στο άρωμα του μαύρου πιπεριού.
Η πρώτη ολική σύνθεση του καρυοφυλλενίου έγινε το 1964 από τον οργανικό χημικό EJ Corey και θεωρήθηκε ως μια από τις κλασικές επιδείξεις των δυνατοτήτων της συνθετικής οργανικής χημείας για εκείνη την εποχή.
Φυσικές πηγές
Η μέση ποσότητα καρυοφυλλενίου που απαντάται (κ.β.) στο αιθέριο έλαιο κάθε φυσικής πηγής δίνεται παρακάτω:
Παραπομπές
Κατηγορία:Αρωματικές ύλες Κατηγορία:Τερπένια και τερπενοειδή
Ζερκάβα (Κούμπα)
Το Ζερκάβα (επίσης, Ζαργκόβα) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 1,418 κατοίκων. Ο δήμος αποτελείται από τα χωριά Ζερκάβα και Χασπολάντ.
Παραπομπές
Κατηγορία:Κατοικημένες περιοχές στην Επαρχία Κούμπα
Ερντεσεβί
Παραπομπές
Κατηγορία:Κατοικημένες περιοχές στην Επαρχία Λατσίν
Χέλλα Κέεμ
Η Χέλλα Κέεμ (επίσης Hella Keem; 6 Απριλίου 1915 Κέεμα, συνοικία Βααμπίνα - 27 Δεκεμβρίου 1997 Τάρτου) ήταν Εσθονή γλωσσολόγος και εθνογράφος.
Βιογραφία
Ήταν κόρη του Καρλ Κέεμ και της Αλβίνε Κέεμ. Είχε δύο άλλα αδέρφια, τον Χάραλντ Κέεμ και την Άννι Ελφρίντε Ααλόε Κέεμ.
Από το 1936 έως το 1943 σπούδασε εσθονική γλώσσα, εθνογραφία και φιννο-ουγγρικές γλώσσες στο Πανεπιστήμιο του Τάρτου. Μετά τη γερμανική κατοχή της Εσθονίας κατά τον Β' Παγκόσμιο Πόλεμο, η Κέεμ συνελήφθη το 1943 και πέρασε ένα χρόνο στη φυλακή. Στη συνέχεια συνελήφθη το 1945 μετά τη σοβιετική κατοχή της Εσθονίας και πέρασε πέντε χρόνια στη φυλακή. Απελευθερώθηκε το 1950. Από το 1957 έως το 1993, εργάστηκε ως βοηθός εργαστηρίου στο Ινστιτούτο Γλώσσας και Λογοτεχνίας της Ακαδημίας Επιστημών της Εσθονικής SSR.
Είχε την ικανότητα να δημιουργεί μία ζεστή και φιλική επαφή με τους ανθρώπους, από τους οποίους αντλούσε γλωσσολογικά και εθνογραφικά στοιχεία. Κατά τη διάρκεια μιας αποστολής το 1937 για συλλογή γλωσσολογικού υλικού στο χωριό Κάρστε της κοινότητας Κοοράστε, η Χέλλα Κέεμ, ως υπότροφος του Academic Mother Language Association, επισκέφτηκε τη Μίινα Λεχτ και την Ανν Ισμαέλ (1862–1940).
Τα κύρια πεδία έρευνάς της ήταν οι διάλεκτοι Τάρτου και Βόρο. Ήταν η πιο παραγωγική συλλέκτρτια διαλέκτων στην Εσθονία: συνολικά δημιούργησε 223.000 ετικέτες λέξεων, πάνω από 4.000 σελίδες κειμένων και ηχογράφησε 690 ώρες ηχογραφήσεων.
Παραπομπές
Κατηγορία:Σοβιετικοί γλωσσολόγοι Κατηγορία:Απόφοιτοι Πανεπιστημίου του Τάρτου Κατηγορία:Εσθονοί γλωσσολόγοι
Νερκίν Κλιτσμπάγκ
Το Νερκίν Κλιτσμπάγκ (επίσης, Ασάγκα-Κλισμπάγκ, Ασάγκα-Κλισμπόγκ, Νερκίν Γκλιζμπάγκ, Νερκίν Κλυτσμπάγκ, και Νερκίν-Κιλιτσμπάγκ) είναι ένα χωριό της επαρχίας Χοτζάλι του Αζερμπαϊτζάν. Βρίσκεται στο νοτιοδυτικό μέρος της χώρας.
Τζιντάρα Πουνλάρμπ
Η Τζιντάρα Φουρλάμπ (จินตหรา พูนลาภ) είναι Ταϊλανδέζα τραγουδίστρια, ηθοποιός.
Ζωή
Γεννήθηκε στο Ισάν της Ταϊλάνδης. Η Τζιντάρα (καλλιτεχνικό όνομα) γεννήθηκε με το όνομα Τονγκμπάι Τζανλουάνγκ αλλά άλλαξε σε Τονγκμπάι Πουνλάρμπ όταν οι γονείς της εγγέγραψαν τον γάμο τους.
Ξεκίνησε να δουλεύει στο τραγούδι από τα νιάτα της. Έκανε 20 ηχογραφήσεις για την GMM Grammy και άλλες πέντε στην Master Tape. Από τότε έχει κάνει διάφορες άλλες ηχογραφήσεις Master Tape, με τίτλους όπως Luk tung sa on και Mor lam sa on, όλα σε μορφές VCD, CD και κασέτα (όπου στην γλώσσα Ισάν το "σα ον" μεταφράζεται κατά προσέγγιση σε "απολαυστικό").
Επίσης έχουν εκδοθεί συλλογές με τις μεγαλύτερες επιτυχίες της, μερικές από τις οποίες διαθέτουν βίντεο με τραγούδια από τα πρώτα της τραγούδια. Τα πρώτα πέντε της άλμπουμ είχαν μόνο λουκ τουνγκ, αλλά από τότε τα περισσότερα έχουν συνδυασμένο λουκ τουνγκ, μορ λαμ και μερικές φορές στρινγκ (ταϊλανδέζικη ποπ). Τα γνωστότερα τραγούδια στρινγκ της είναι τα "Ma Tammai" και "Faen Ja," και τα δύο σε συνεργασία με τον Τονγκτσάι ΜακΙντάιρ. Περιοδεύει κάθε χρόνο από τον Σεπτέμβριο έως τον Μάιο και έχει κάνει διάφορες εμφανίσεις σε Ευρώπη και Βόρεια Αμερική.
Μεταξύ των γνωστότερων τραγουδιών της είναι το "Sǎo Isǎan plát tìn" (สาวอีสานพลัดถิ่น, "κορίτσι του Ισάν χωρισμένο από το σπίτι," άλμπουμ 9), το οποίο ενσωματώνει διάφορα θέματα της ταϊλανδέζικης εξοχής, όπως τους άπιστους εραστές και την φτώχεια. Το "Arlai World Trade" ("θρυνώντας το Παγκόσμιο Εμπορικό Κέντρο" άλμπουμ Luk tung sa on 6) σχολιάστηκε από αγγλόγλωσσα μέσα ενημέρωσης στη χώρα για τον τρόπο με τον οποίο αντιμετώπιζε τις τρομοκρατικές επιθέσεις της 11ης Σεπτεμβρίου 2001.
Το 2003, το ταϊλανδέζικο υπουργείο πολιτισμού πρότεινε την απαγόρευση του τραγουδιού "Δάκρυα της συζύγου ενός υπολοχαγού" ("Namta mia nairoi") σε κρατικά μέσα ενημέρωσης.
Το 2004, ξεκίνησε να σπουδάζει στο Ινστιτούτο Ρατζαμπάτ Σούαν Σουνάντα της Μπανγκόκ, από το οποίο θα αποφοιτούσε το 2006. Σύμφωνα με εφημερίδες σκεφτόταν να καταθέσει υποψηφιότητα ως βουλευτίνα στις εκλογές του 2005 με το κόμμα Τσαρτ Τάι αλλά δεν το έπραξε. Κέρδισε τιμητικό πτυχίο από το ινστιτούτο Ρατζαμπάτ του Ρόι Ετ τον Οκτώβριο του 2004.
Μέχρι τον Φεβρουάριο του 2006, είχε κυκλοφορήσει 38 άλμπουμ και διάφορες μίξεις των τραγουδιών της.
Κινηματογράφος και τηλεόραση
Το 2001, η Τζιντάρα συμμετείχε για πρώτη φορά σε τηλεοπτική σειρά, στην Nai Hoy Tamin, σχετικά με την ζωή των κατοίκων του Ισάν παλαιότερα. Συμπρωταγωνίστησε στην ταινία δράσης του 2006 Chai Lai (Επικίνδυνα λουλούδια), ως μέλος μιας άκρως απόρρητης ομάδας γυναικών μαχητριών του εγκλήματος.
Εξωτερικοί σύνδεσμοι
Κατηγορία:Ταϊλανδοί τραγουδιστές Κατηγορία:Ταϊλανδοί ηθοποιοί
Πρωθυπουργός του Βελγίου
Ο Πρωθυπουργός του Βελγίου (Ολλανδικά: Eerste Minister van België, Γαλλικά: Premier Ministre de Belgique, Γερμανικά: Premierminister von Belgien) είναι ο επικεφαλής της ομοσπονδιακής κυβέρνησης του Βελγίου, και το ισχυρότερο πρόσωπο στην βελγική πολιτική.
Σημερινός πρωθυπουργός, από τον Οκτώβριο του 2020, είναι ο Αλεξάντερ Ντε Κρο.
Ιστορικά στοιχεία
Παρότι από την ανεξαρτησία της χώρας διορίζονταν επικεφαλής της κυβέρνησης (γαλλικά: Chefs de Cabinet), μέχρι το 1918 ο Βασιλιάς των Βέλγων είχε συχνά την προεδρία του Συμβουλίου των Υπουργών. Έτσι μπορούμε να θεωρήσουμε ότι η σύγχρονη βελγική πρωθυπουργία ξεκίνησε μετά τον Πρώτο Παγκόσμιο Πόλεμο με τον Λεόν Ντελακρουά. Η πολιτική σημασία του Στέμματος έχει μειωθεί με την πάροδο του χρόνου, ενώ η θέση του Πρωθυπουργού έχει σταδιακά καταστεί πιο σημαντική.
Ο διορισμός του πρωθυπουργού γίνεται από τον βασιλιά μετά τον σχηματισμό κυβέρνησης από τον/την εντολοδόχο πρωθυπουργό.
Παραπομπές
Κατηγορία:Πολιτική του Βελγίου Βελγιο
Σάβο Ονταντζιάν
Ο Σαβάρς "Σάβο" Ονταντζιάν (αγγλικά: Shavarsh "Shavo" Odadjian, αρμενικά: Շավարշ "Շավո" Օդաջյան, ρωσικά: Шаво Одаджян, 22 Απριλίου 1974 -) είναι Αμερικανό-Αρμένιος τραγουδοποιός, πολύ-οργανοπαίχτης, σκηνοθέτης/μοντέρ μουσικών κλιπ, μουσικός παραγωγός και καλλιτέχνης/ζωγράφος. Περισσότερο γνωστός είναι ως μπασίστας και δεύτερος τραγουδιστής (και σε μερικές περιπτώσεις και τραγουδοποιός) του αμερικανικού συγκροτήματος System of a Down.
Κατά τη διάρκεια του διαλείμματος των SOAD, (ήτοι από το 2006-2010) ο Ονταντζίαν συμμετείχε στο πρότζεκτ το RZA, ιδρυτή των Wu-Tang Clan, AcHoZeN, το οποίο συνεισέφερε σε αρκετά τραγούδια της ταινίας Babylon A.D.. Αρχικά, χρησιμοποιούσε μπάσα Gibson Thunderbird, Fender Jazz Bass, Ibanez BTB, Music Man StingRay, καθώς και Warwick μπάσα.
Εξωτερικοί σύνδεσμοι
Κατηγορία:Μπασίστες Κατηγορία:Αμερικανοί μουσικοί Κατηγορία:Αρμένιοι μουσικοί Κατηγορία:Αμερικανοί σκηνοθέτες Κατηγορία:Αρμένιοι σκηνοθέτες Κατηγορία:Αμερικανοί ακτιβιστές Κατηγορία:Αρμένιοι ακτιβιστές Κατηγορία:Βραβευμένοι με Γκράμι Κατηγορία:Μέλη των System of a Down Κατηγορία:Αμερικανοί αρμενικής καταγωγής
Β΄ Κατηγορία ποδοσφαίρου ανδρών Βόρειας Κορέας
Η Β΄ Κατηγορία Βορείου Κορέας είναι η δεύτερη κατηγορία του πρωταθλήματος ποδοσφαίρου της Βόρειας Κορέας. Σε κάθε σεζόν, οι τρεις τελευταίες ομάδες υποβιβάζονται στην Γ΄ Κατηγορία, οι δύο πρώτοι ανεβαίνουν στην Α΄ Κατηγορία και ο τρίτος παίζει μπαράζ με των προτελευταίο της Α΄ Κατηγορίας.
Παραπομπές
Κατηγορία:Αθλητισμός στη Βόρεια Κορέα
Ευνουχισμός
μικρογραφία|270x270εσ| Μια ιατρική απεικόνιση του Σαράφ αν-Ντιν που απεικονίζει μια επέμβαση ευνουχισμού, π. 1466 Ο ευνουχισμός είναι οποιαδήποτε ενέργεια, χειρουργική, χημική ή άλλη, με την οποία ένα άτομο χάνει τη λειτουργία των όρχεων: της ανδρικής γονάδας. Ο χειρουργικός ευνουχισμός είναι αμφοτερόπλευρη ορχεκτομή (εκτομή και των δύο όρχεων), ενώ ο χημικός ευνουχισμός χρησιμοποιεί φαρμακευτικές ουσίες για την απενεργοποίηση των όρχεων. Ο ευνουχισμός προκαλεί στείρωση (αποτρέποντας την αναπαραγωγή του ευνουχισμένου ατόμου ή ζώου). Επίσης, μειώνει σημαντικά την παραγωγή ορμονών, όπως η τεστοστερόνη και τα οιστρογόνα.
Ο όρος ευνουχισμός μπορεί επίσης μερικές φορές να χρησιμοποιηθεί για να αναφερθεί στην αφαίρεση τόσο των όρχεων όσο και τους πέους.
Ιστορία
μικρογραφία| Ο ευνουχισμός του [[Ουρανός (μυθολογία)|Ουρανού: τοιχογραφία των Βαζάρι & Κριστοφάνο Γκεράρντι (περίπου 1560, Αίθουσα Κόζιμο Α΄, Παλάτσο Βέκιο, Φλωρεντία)]] Είναι άγνωστο πότε εφαρμόστηκε για πρώτη φορά ο ευνουχισμός, ούτε πού εφευρέθηκε. Μπορεί να προέκυψε ανεξάρτητα σε περισσότερα από ένα μέρη, αλλά υπάρχουν ενδείξεις ότι ασκούνταν ήδη από το 4.000 π.Χ. με βάση τις περιγραφές στη λατρεία της Ιστάρ στην Ουρούκ. Μπορεί να εμφανίστηκε στη νεολιθική περίοδο ως απάντηση στην κτηνοτροφία, την αύξηση των πληθυσμών και την εξειδίκευση του πληθυσμού.
Ο ευνουχισμός χρησιμοποιήθηκε συχνά για θρησκευτικούς ή κοινωνικούς λόγους σε ορισμένους πολιτισμούς στην Ευρώπη, τη Νότια Ασία, την Αφρική και την Ανατολική Ασία.
Οι ευνουχισμένοι άνδρες - ευνούχοι - γίνονταν συχνά δεκτοί σε ειδικές κοινωνικές τάξεις και χρησιμοποιούνταν ιδιαίτερα για να στελεχώσουν τις γραφειοκρατίες και τα παλάτια: ειδικότερα, το χαρέμι. Ο ευνουχισμός φιγουράρει επίσης σε μια σειρά από θρησκευτικές λατρείες ευνουχισμού. Άλλες θρησκείες, όπως ο Ιουδαϊσμός, ήταν σθεναρά αντίθετες στην πρακτική. Ο κώδικας της Αγιότητας του Λευιτικού, για παράδειγμα, αποκλείει συγκεκριμένα τους ευνούχους ή οποιονδήποτε αρσενικό με ελαττωματικά γεννητικά όργανα από την ιεροσύνη, όπως τα ευνουχισμένα ζώα αποκλείονται από τη θυσία.
Οι ευνούχοι στην Κίνα ήταν γνωστό ότι σφετερίστηκαν την εξουσία σε πολλές εποχές της κινεζικής ιστορίας, κυρίως στις δυναστείες των Χαν, των Τάνγκ και των ύστερων Μινγκ.
Στην αρχαιότητα, ο ευνουχισμός συχνά περιελάμβανε και το πέος ή την ολική αφαίρεση όλων των ανδρικών γεννητικών οργάνων. Αυτό περιλάμβανε μεγάλο κίνδυνο θανάτου λόγω αιμορραγίας ή μόλυνσης και, σε ορισμένα κράτη, όπως η Βυζαντινή Αυτοκρατορία, θεωρούνταν το ίδιο με θανατική ποινή. Η αφαίρεση μόνο των όρχεων είχε πολύ μικρότερο κίνδυνο.
Στην περίπτωση του καρκίνου του προστάτη μπορεί να πραγματοποιηθεί είτε χειρουργική αφαίρεση και των δύο όρχεων είτε χημικός ευνουχισμός. Η θεραπεία μείωσης της τεστοστερόνης (είτε χειρουργική αφαίρεση και των δύο όρχεων είτε χημικός ευνουχισμός) χρησιμοποιείται για να επιβραδύνει τον καρκίνο, να μειώσει σημαντικά την σεξουαλική ορμή ή το ενδιαφέρον για άτομα με σεξουαλικές ορμές, εμμονές ή συμπεριφορές ή οποιονδήποτε συνδυασμό αυτών που μπορεί να θεωρηθούν αποκλίνουσες. Η χειρουργική αφαίρεση ενός ή και των δύο όρχεων γνωστή ως ορχιδεκτομή είναι η πιο κοινή θεραπεία για τον καρκίνο των όρχεων.
Ο ευνουχισμός έχει επίσης χρησιμοποιηθεί στις Ηνωμένες Πολιτείες για σεξουαλικούς παραβάτες ως τρόπος αποφυγής της φυλάκισης.
Το 1952, ο Άλαν Τούρινγκ —ο πατέρας της επιστήμης των υπολογιστών και ο εφευρέτης της μηχανής Τούρινγκ— διώχθηκε ποινικά για ομοφυλοφιλικές πράξεις και επέλεξε τον χημικό ευνουχισμό ως εναλλακτική της φυλάκισης.
Πρόληψη του εγκλήματος
Ο εθελοντικός ή υποχρεωτικός προληπτικός χημικός ή χειρουργικός ευνουχισμός πραγματοποιείται σε πολλές χώρες—διατίθενται αναφορές από αμερικανικές και ευρωπαϊκές χώρες ιδίως για περισσότερα από ογδόντα χρόνια (χημικά για περίπου τριάντα)—ως μια επιλογή για θεραπεία για άτομα που έχουν παραβιάσει νόμους σεξουαλικής φύσης, επιτρέποντάς τους να επιστρέψουν στην κοινότητα από κατά τα άλλα μακροχρόνιες φυλακίσεις. Η αποτελεσματικότητα και η ηθική αυτής της θεραπείας συζητούνται έντονα.
Στη σύγχρονη εποχή, η Τσεχική Δημοκρατία εφαρμόζει χειρουργικό ευνουχισμό καταδικασμένων σεξουαλικών παραβατών. Σύμφωνα με τις εκθέσεις που συνέταξε το Συμβούλιο της Ευρώπης, ένα φόρουμ για τα ανθρώπινα δικαιώματα, στη χώρα της κεντρικής Ευρώπης ευνουχίστηκαν σωματικά τουλάχιστον 94 κρατούμενοι τα 10 χρόνια έως τον Απρίλιο του 2008. Η Τσεχική Δημοκρατία υπερασπίζεται αυτή τη διαδικασία ως εθελοντική και αποτελεσματική. Σύμφωνα με τον Δρ Μάρτιν Χόλι, διευθυντή του Ψυχιατρικού Νοσοκομείου Μπόχνιτσε στην Πράγα, κανένας από τους σχεδόν 100 σεξουαλικούς δράστες που είχαν ευνουχιστεί σωματικά δεν είχε διαπράξει περαιτέρω αδικήματα. Ένας κατά συρροή δράστης δήλωσε ότι ο ευνουχισμός ήταν η «καλύτερη απόφαση» που πήρε ποτέ: «Από τη μια πρέπει να προστατεύσεις τα πιθανά θύματα και από την άλλη ήθελα να προστατευτώ από τον εαυτό μου, ήθελα να ζήσω σαν κανονικός άνθρωπος.» Ο Ντον Γκρούμπιν, καθηγητής στο Ινστιτούτο Νευροεπιστήμης του Πανεπιστημίου του Νιούκαστλ, ο οποίος διαχειρίζεται επίσης ένα πρόγραμμα χημικού ευνουχισμού που υποστηρίζεται από το Υπουργείο Δικαιοσύνης του Ηνωμένου Βασιλείου, ήταν αρχικά αντίθετος στον φυσικό ευνουχισμό. Μετά την επίσκεψη στην Τσεχική Δημοκρατία, ωστόσο, συμφώνησε ότι κάποια μορφή ευνουχισμού μπορεί να ωφελήσει ορισμένους σεξουαλικούς παραβάτες.
Ορισμένοι εγκληματολόγοι υποστηρίζουν ότι τα φαινομενικά χαμηλότερα ποσοστά υποτροπής σε ευνουχισμένους άνδρες σεξουαλικούς παραβάτες σε σύγκριση με τους μη ευνουχισμένους δεν αποδεικνύει ότι είναι βιολογικό αποτέλεσμα του ευνουχισμού, αλλά μπορεί να εξηγηθεί από άλλους παράγοντες. Ένας προτεινόμενος παράγοντας από τη θεωρία παιγνίων είναι ότι οι άνδρες που είναι πρόθυμοι να δεχτούν τον ευνουχισμό για να λάβουν μικρότερη ποινή φυλάκισης είναι εκείνοι που εκτιμούν την ελευθερία από τη φυλακή περισσότερο από τους άνδρες που δεν είναι πρόθυμοι να πληρώσουν για την ελευθερία με τους όρχεις τους. Αυτή η υπόθεση μπορεί να εξηγήσει τη φαινομενικά χαμηλότερη υποτροπή τους ως αποτέλεσμα της σκληρότερης προσπάθειας για την απόκρυψη των αποδεικτικών στοιχείων για τα εγκλήματά τους και να υποστηρίξει ότι η υπό όρους αποφυλάκισή τους αποτελεί κίνδυνο απελευθέρωσης παραβατών που απλώς κρύβουν τα εγκλήματά τους πιο αποτελεσματικά και δεν είναι λιγότερο πιθανό να διαπράξουν νέα εγκλήματα. Αυτοί οι εγκληματολόγοι υποστηρίζουν επίσης ότι οι αστυνομικοί ερευνητές που αντιμετωπίζουν ευνουχισμένους άνδρες ως λιγότερο πιθανό να επαναλάβουν τα αδικήματα από τους μη ευνουχισμένους άνδρες μπορεί να προκαλέσουν προκατάληψη έρευνας και αυτοεκπληρούμενη προφητεία.
Μουσική
Στην Ευρώπη, όταν οι γυναίκες δεν επιτρεπόταν να τραγουδούν σε χορωδίες εκκλησιών ή καθεδρικών ναών στη Ρωμαιοκαθολική Εκκλησία, τα αγόρια ευνουχίζονταν για να αποκτήσουν μια ειδική υψήτονη φωνή και για να αποτρέψουν την αλλαγή της φωνής τους στην εφηβεία. Τα πρώτα έγγραφα που αναφέρουν καστράτους είναι ιταλικά εκκλησιαστικά αρχεία από τη δεκαετία του 1550. Στην εποχή του μπαρόκ και της κλασικής μουσικής αυτοί οι τραγουδιστές εκτιμήθηκαν ιδιαίτερα από τους συνθέτες της όπερας επίσης. Το Exultate Jubilate του Μότσαρτ, το Miserere του Αλλέγκρι και άλλα κομμάτια αυτής της περιόδου που τώρα τραγουδιούνται από σοπράνο και κόντρα-τενόρους γράφτηκαν για καστράτους. Μερικά από τα άλτο μέρη του Μεσσία του Χέντελ τραγουδήθηκαν για πρώτη φορά από έναν καστράτο. Οι Castrati περιλαμβάνουν τους Φαρινέλλι, Σενεζίνο, Καρεστίνι και Καφφαρέλλι. Ο τελευταίος αληθινός καστράτο ήταν ο Αλεσσάντρο Μορέστσι (1858–1922) που τραγουδούσε στη Χορωδία της Καπέλα Σιστίνα. Μόλις στα τέλη του 19ου αιώνα η Ρωμαιοκαθολική Εκκλησία καταδίκασε επίσημα την παραγωγή καστράτων. Στη σύγχρονη εποχή, ο Μεξικανός Χαβιέρ Μεδίνα είναι ο μόνος επαγγελματίας τραγουδιστής όπερας που μπορεί να παίξει ως καστράτος, αφού υπέστη ακούσιο χημικό ευνουχισμό ως αποτέλεσμα μιας θεραπείας για τον καρκίνο που είχε πριν φτάσει στην εφηβεία.
Θρησκεία
Ορισμένες θρησκείες έχουν συμπεριλάβει τον ευνουχισμό ως κεντρικό θέμα της πρακτικής τους. Αυτά περιλαμβάνουν:
Χριστιανισμός
Στο κατά Ματθαίον Ευαγγέλιο, ο Ιησούς από τη Ναζαρέτ αναφέρει τον ευνουχισμό σε μια συζήτηση σχετικά με την αποφυγή της μοιχείας και του διαζυγίου ότι κάποιοι ευνουχίζονται ακούσια ή γεννήθηκαν έτσι, ενώ κάποιοι άλλοι «γίνονται ευνούχοι» πρόθυμα από την επιθυμία τους να είναι αγνοί. Δεδομένης της συχνής χρήσης της μεταφοράς και της υπερβολής από τον Ιησού, η Καθολική Εκκλησία έχει σε γενικές γραμμές αποθαρρύνει οποιαδήποτε κατανόηση αυτού του αποσπάσματος ως κυριολεκτική σύσταση για «αυτοευνουχισμό». Αυτό είναι σύμφωνο με τους ισχυρισμούς του Ιησού (ως ραβίνου) ότι υποστηρίζει τον Νόμο που δόθηκε στον Μωυσή, ένας Νόμος που επίσης αποθάρρυνε τον κυριολεκτικό ευνουχισμό. Ωστόσο, στα δικά του σχόλια ο Ιησούς δεν καταδικάζει κάτι από τα παραπάνω. Στις Πράξεις 8:34-8:39, ένας ευνούχος βαφτίζεται από τον Φίλιππο τον Ευαγγελιστή, δείχνοντας την αποδοχή των ευνουχισμένων ατόμων στην εκκλησία του.
Ο πρώτος κανόνας της Α' Συνόδου της Νίκαιας το 325 μ.Χ. απαγόρευε στους κληρικούς να αυτοευνουχίζονται οικειοθελώς «όταν είχαν τέλεια υγεία», αλλά δέχονταν ελεύθερα όσους είχαν ευνουχιστεί από άλλους παρά τη θέλησή τους, ευνουχισμένοι λόγω ιατρικής ασθένειας ή ανάγκης ή αυτούς που γεννήθηκαν ως ευνούχοι.
Ιουδαϊσμός
Ο Ιουδαϊσμός απαγορεύει αυστηρά τον ευνουχισμό είτε ανθρώπων είτε ζώων. Το Δευτερονόμιο 23:1 διώχνει ευνουχισμένους από τη συνέλευση του Ισραήλ, απαγορεύεται να παντρευτούν ή εάν είναι παντρεμένοι πρέπει να χωρίσουν τις συζύγους τους (αν και επιτρέπουν στους ευνουχισμένους να παντρευτούν ή να παραμείνουν παντρεμένοι με γυναίκες που προσήλυταν στον Ιουδαϊσμό). Οι νόμοι του ευνουχισμού ισχύουν επίσης σε περιπτώσεις μη αναστρέψιμης βαζεκτομής και σε όλες τις άλλες περιπτώσεις όπου η ροή του σπέρματος είναι γνωστό ότι έχει τεθεί σε μόνιμη κατάσταση δυσλειτουργίας είτε χωρίς ελπίδα είτε χωρίς επιθυμία να γίνουν τα βήματα για την αποκατάσταση.
Ιατρικές συνέπειες
Ένα ευνουχισμένο άτομο που έχει αλλοιωθεί πριν από την έναρξη της εφηβείας θα διατηρήσει υψίτονη φωνή, μη μυϊκή κατασκευή και μικρά γεννητικά όργανα. Μπορεί να είναι ψηλότερο από τον μέσο όρο, καθώς η παραγωγή ορμονών φύλου στην εφηβεία - πιο συγκεκριμένα, οιστρογόνων μέσω αρωματισμού της τεστοστερόνης - σταματά την ανάπτυξη των μακρών οστών. Το άτομο μπορεί να μην αναπτύξει ηβική τρίχα και θα έχει χαμηλή σεξουαλική ορμή ή καθόλου.
Οι ευνουχισμοί μετά την έναρξη της εφηβείας συνήθως μειώνουν κάπως τη σεξουαλική ορμή ή ακόμη και την εξαλείψουν εντελώς. Τα ευνουχισμένα άτομα είναι στείρα, επειδή οι όρχεις (για τους άνδρες) και οι ωοθήκες (για τις γυναίκες) παράγουν σεξουαλικά κύτταρα που χρειάζονται για τη σεξουαλική αναπαραγωγή. Μόλις αφαιρεθούν, το υποκείμενο είναι στείρο. Η φωνή δεν αλλάζει σημαντικά. Μερικοί ευνουχισμένοι αναφέρουν αλλαγές στη διάθεση, όπως κατάθλιψη ή πιο ήρεμη άποψη για τη ζωή, αν και αυτό μπορεί να μην οφείλεται σε χημικές αλλαγές αλλά αντίθετα σε συναισθηματικές αλλαγές λόγω των συνεπειών της διαδικασίας. Η δύναμη του σώματος και η μυϊκή μάζα μπορεί να μειωθούν. Η δομή των οστών γίνεται πιο μαλακή και πιο λεπτή. Οι τρίχες του σώματος μπορεί μερικές φορές να μειώνονται και να είναι λιγότερο τραχιές. Ο ευνουχισμός σταματά την εξέλιξη του ανδρικού μοτίβου αλωπεκίας. Ωστόσο, η αναγέννηση της τρίχας – αν συμβεί καθόλου – μπορεί να περιοριστεί σε τρίχες που χάθηκαν λίγο πριν από τον ευνουχισμό.
Ιστορικά, πολλοί ευνούχοι που υποβλήθηκαν επιπλέον σε πεεκτομή φέρεται να υπέφεραν από ακράτεια ούρων που σχετίζεται με την αφαίρεση του πέους.
Χωρίς θεραπεία ορμονικής υποκατάστασης, τυπικά συμπτώματα (παρόμοια με αυτά που παρουσιάζουν οι γυναίκες στην εμμηνόπαυση) περιλαμβάνουν εξάψεις, σταδιακή απώλεια οστικής πυκνότητας με αποτέλεσμα οστεοπενία ή οστεοπόρωση και πιθανή αύξηση βάρους ή ανακατανομή του σωματικού λίπους στους γοφούς και το στήθος. Η αντικατάσταση της τεστοστερόνης με τη μορφή γέλης, επιθεμάτων ή ενέσεων μπορεί να αναστρέψει σε μεγάλο βαθμό αυτά τα αποτελέσματα, αν και η διεύρυνση του μαστού έχει επίσης αναφερθεί ως πιθανή παρενέργεια της χρήσης τεστοστερόνης.
Μια μελέτη 81 ιστορικών ευνούχων στη βασιλική αυλή της Κορέας διαπίστωσε αύξηση της διάρκειας ζωής 14 έως 19 ετών σε σύγκριση με ανέπαφους άνδρες παρόμοιου κοινωνικοοικονομικού υπόβαθρου. Αυτοί οι ευνούχοι έφτασαν να γίνουν αιωνόβιοι σε ποσοστό πάνω από 3%.
Χημικός ευνουχισμός
Στην περίπτωση του χημικού ευνουχισμού, απαιτούνται συνεχείς τακτικές ενέσεις αντι-ανδρογόνων. Ο χημικός ευνουχισμός στην πραγματικότητα δεν αφαιρεί τους όρχεις ή τις ωοθήκες του ατόμου ούτε είναι μια μορφή στείρωσης.
Με την εμφάνιση του χημικού ευνουχισμού, ο φυσικός ευνουχισμός έχει αντικατασταθεί ευρέως, αν και ορισμένοι έχουν υποβληθεί στη διαδικασία οικειοθελώς.
Στα ζώα
μικρογραφία| Ευνουχισμός σε άλογο υπό [[Αναισθησία (ιατρική)|αναισθησία με κεταμίνη.]] Οι άνθρωποι ευνουχίζουν συνήθως κατοικίδια ζώα που δεν προορίζονται για αναπαραγωγή. Τα οικόσιτα ζώα συνήθως ευνουχίζονται για να αποφευχθεί η ανεπιθύμητη ή ανεξέλεγκτη αναπαραγωγή, να μειώσει ή να αποτρέψει άλλες εκδηλώσεις σεξουαλικής συμπεριφοράς, όπως η υπεράσπιση της αγέλης από ανθρώπους και άλλες απειλές ή επιθετικότητα εντός της αγέλης (π.χ. μάχες μεταξύ ομάδων μη ευνουχισμένων αρσενικών ενός είδους) ή για τη μείωση άλλων συνεπειών της σεξουαλικής συμπεριφοράς που μπορεί να κάνουν την κτηνοτροφία πιο δύσκολη, όπως καταστροφή ορίων/περιφράξεων κατά την προσπάθεια προσέγγισης θηλυκών του είδους.
Τα αρσενικά άλογα συνήθως ευνουχίζονται με χρήση μηχανών αφαίρεσης, επειδή οι επιβήτορες είναι μάλλον επιθετικοί και ενοχλητικοί. Το ίδιο ισχύει και για τα αρσενικά μουλάρια, αν και είναι στείρα. Τα αρσενικά βοοειδή ευνουχίζονται για να βελτιωθεί η πάχυνση ή για χρήση ως βόδια. Τα άτομα αναπαραγωγής διατηρούνται ολόκληρα και χρησιμοποιούνται για αναπαραγωγή: μπορεί να έχουν υψηλότερες τιμές όταν πωλούνται.
Τα ζώα μπορούν να ευνουχιστούν όταν χρησιμοποιούνται για τροφή για την πρόληψη της αδιάκριτης αναπαραγωγής, τον έλεγχο της επιθετικότητας και τη βελτίωση της ποιότητας του κρέατος και του σφαγίου. Στους οικόσιτους χοίρους η ανεπιθύμητη οσμή των μη ευνουχισμένων αρσενικών προκαλείται από τις συγκεντρώσεις ανδροστενόνης και σκατόλης που αποθηκεύονται στους λιπώδεις ιστούς του ζώου μετά τη σεξουαλική ωρίμανση. Η οσμή κάπρου βρίσκεται μόνο σε μια μικρή μειοψηφία χοίρων και μπορεί να ελεγχθεί μέσω της επιλογής αναπαραγωγής, της διατροφής και της διαχείρισης. Απελευθερώνεται όταν το λίπος θερμαίνεται και έχει μια ξεχωριστή οσμή και γεύση που θεωρείται ευρέως δυσάρεστη για τους καταναλωτές. Κατά συνέπεια, στην εμπορική παραγωγή κρέατος, οι αρσενικοί χοίροι είτε ευνουχίζονται λίγο μετά τη γέννηση είτε σφάζονται πριν φτάσουν σε σεξουαλική ωριμότητα.
Στην περίπτωση των κατοικίδιων, ο ευνουχισμός συνήθως ονομάζεται στείρωση και ενθαρρύνεται για την πρόληψη του υπερπληθυσμού της κοινότητας από ανεπιθύμητα ζώα και για τη μείωση ορισμένων ασθενειών όπως η ασθένεια του προστάτη και ο καρκίνος των όρχεων σε αρσενικούς σκύλους. Ο καρκίνος των όρχεων είναι σπάνιος στους σκύλους, και επίσης τα προβλήματα του προστάτη είναι κάπως κοινά σε ευνουχισμένα αρσενικά σκυλιά όταν μεγαλώνουν. Τα στειρωμένα άτομα έχουν πολύ μεγαλύτερο κίνδυνο να αναπτύξουν προβλήματα προστάτη σε σύγκριση με άθικτα αρσενικά. Οι ευνουχισμένες αρσενικές γάτες είναι πιο πιθανό να αναπτύξουν απόφραξη στην ουρήθρα τους, εμποδίζοντάς τις να ουρήσουν σε κάποιο βαθμό.
Παραπομπές
Κατηγορία:Σεξουαλική κακοποίηση Κατηγορία:Βασανιστήρια Κατηγορία:Ανδρολογία Κατηγορία:Σελίδες με μη επιθεωρημένες μεταφράσεις
Ουγγρική διασπορά
Η όρος ουγγρική διασπορά (Magyar diaszpóra) είναι μια έννοια που περιλαμβάνει τον συνολικό εθνικό ουγγρικό πληθυσμό που βρίσκεται εκτός των ορίων της σημερινής Ουγγαρίας.
Υπάρχουν δύο κύριες ομάδες των Ούγγρων της διασποράς. Στην πρώτη εντάσσονται εκείνοι που είναι αυτόχθονες στις χώρες που διαμένουν και ζουν έξω από την Ουγγαρία λόγω της αλλαγής των συνόρων από τη Συνθήκη του Τριανόν, μετά τον Α΄ Παγκόσμιο Πόλεμο. Οι νικήτριες δυνάμεις επανασχεδίασαν ταν σύνορα της Ουγγαρίας, έτσι ώστε να περιλαμβάνουν εδάφη μόνο ουγγρικής πλειοψηφίας. Κατά συνέπεια, 3,3 εκατομμύρια Ούγγροι βρέθηκαν εκτός των νέων συνόρων. Αυτοί οι Ούγγροι συνήθως δεν καταμετρούνται στον όρο «ουγγρική διασπορά», ανεξάρτητα από το αν αναφέρονται σε αυτό το άρθρο. Η άλλη κύρια ομάδα είναι οι μετανάστες που εγκατέλειψαν την Ουγγαρία σε διαφορετικές περιόδους (π.χ. κατά την Ουγγρική Επανάσταση του 1956). Ένα μικρό κύμα μετανάστευσης συνέβη με την προσχώρηση της Ουγγαρίας στην Ευρωπαϊκή Ένωση, ιδίως σε χώρες όπως η Γερμανία, όμως δεν ήταν στον ίδιο βαθμό έντονη όπως για άλλες χώρες της Κεντρικής Ευρώπης, όπως η Πολωνία ή η Σλοβακία.
Don't Stop 'Til You Get Enough
Το Don't Stop 'Til You Get Enough είναι single του Αμερικανού καλλιτέχνη Μάικλ Τζάκσον. Κυκλοφόρησε από την Epic Records στις 28 Ιουλίου 1979, ως το πρώτο single από το πέμπτο άλμπουμ του Τζάκσον, Off the Wall. Το τραγούδι γράφτηκε από τον Τζάκσον και ήταν το πρώτο solo κομμάτι στο οποίο ο Τζάκσον είχε δημιουργικό έλεγχο. Ο Τζάκσον είπε ότι οι στίχοι του τραγουδιού δεν αναφέρονται στο σεξ, αλλά στο πως μπορεί να θέλουν να είναι οι άνθρωποι. Το τραγούδι έγινε πλατινένιο στις ΗΠΑ και στη Νέα Ζηλανδία, αργυρό στο Ηνωμένο Βασίλειο και χρυσό στην Αυστραλία.
Το Don't Stop 'Til You Get Enough ήταν το πρώτο single που έφθασε στην 1η θέση στο Hot 100 σε 7 χρόνια, και το πρώτο #1 τραγούδι του Τζάκσον στο Soul Singles Chart. Το τραγούδι έφθασε στο top ten σε διάφορα παγκόσμια τσαρτ. Έγινε χρυσό σε αρκετές χώρες, καθώς και πλατινένιο.
To Don't Stop 'Til You Get Enough έλαβε γενικά θετικές απόψεις από τους μουσικούς κριτικούς. Τον Οκτώβριο του 1979, κυκλοφόρησε το μουσικό βίντεο του κομματιού. Το βίντεο δείχνει τον Τζάκσον να χορεύει, ενώ πίσω του, το σκηνικό αλλάζει συνεχώς χρώματα. Το τραγούδι έδωσε στον Τζάκσον το πρώτο του solo Γκράμι και American Music Award. Το Don't Stop 'til You Get Enough θεωρείται το πρώτο τραγούδι που δείχνει τις ικανότητες του Τζάκσον, ως τραγουδιστή και στιχουργού. Από την κυκλοφορία του τραγουδιού, επανεκτελέστηκε από πολλούς μουσικούς.
Προϊστορία και παραγωγή
Το 1978, ο Τζάκσον πρωταγωνίστησε ως Σκιάχτρο στην ταινία The Wiz, επανάληψη του παιδικού μυθιστορήματος του Λ. Φράνκ Μπάμ, The Wonderful Wizard of Oz. Μετά τα γυρίσματα, ο Μάικλ, ο οποίος παρέμενε μέλος των Τζάκσον 5, ρώτησε τον μουσικό διευθυντή της ταινίας, Κουίνσι Τζόουνς, αν ήξερε κάποιους παραγωγούς για να βοηθήσουν τον Τζάκσον στη μελλοντική solo καριέρα. Ο Τζόουνς πρότεινε τον εαυτό του, και άρχισαν να δουλεύουν για το Off the Wall. Αφού άκουσαν εκατοντάδες demos, επέλεξαν τα τραγούδια που θα ηχογραφήσουν, όπως τα Workin' Day and Night, Get on the Floor και Don't Stop 'til You Get Enough. Το τραγούδι ηχογραφήθηκε σε στούντια ηχογράφησης του Λος Άντζελες. Ο Τζάκσον ισχυρίζεται ότι όταν του ήρθε η μελωδία του Don't Stop 'til You Get Enough, δεν μπορούσε να τη βγάλει από το μυαλό του. Η έμπνευση ήρθε όταν περπατούσε στο σπίτι της οικογένειας Τζάκσον, στο Ενκίνο (Λος Άντζελες, Καλιφόρνια). Καθώς ο Τζάκσον δεν μπορούσε να παίξει, τη μελωδία στο πιάνο εκτέλεσε ο αδερφός του, Ράντι Τζάκσον. Όταν η μητέρα του Τζάκσον, η οποία ήταν μάρτυρας του Ιεχωβά, άκουσε το τραγούδι, έμεινε σοκαρισμένη από τους στίχους. Η Κάθριν Τζάκσον πίστευε ότι οι στίχοι του τραγουδιού αναφέρονται στη σεξουαλική επαφή. Ο Τζάκσον την έπεισε ότι οι στίχοι δεν αφορούν το σεξ, αλλά τα πράγματα που θέλουν να κάνουν οι άνθρωποι. Μετά από την ηχογράφηση με τον Τζόουνς, συμφώνησαν να συμπεριληφθεί στο Off the Wall.
Σύνθεση
Μουσικά, το Don't Stop 'Til You Get Enough ανήκει στην κατηγορία των τραγουδιών της ποπ, της disco και της funk. Στο Off The Wall διαρκεί περίπου 6 λεπτά. Το Don't Stop 'Til You Get Enough αρχίζει με ένα φαλσέττο του Τζάκσον και φωνητικό λόξυγκα. Μαζί με τον φωνητικό λόξυγκα, η φωνή του Τζάκσον στο τραγούδι περιγράφεται να έχει φωνητικά τικ, όπως grunt και the 'oho!'. Το Don't Stop 'til You Get Enough παίζεται στη νότα του Σι. Στο τραγούδι, η τάξη της φωνής του Τζάκσον είναι από το G#3 μέχρι το F#5. Οργανικά, το Don't Stop 'Til You Get Enough περιλαμβάνει πιάνο και κιθάρα. Το τέμπο του τραγουδιού και είναι 112 χτυπήματα στο λεπτό. Το Don't Stop 'til You Get Enough ξεκινά με τον Τζάκσον να μιλά, πριν να εκτελεί το τραγούδι.
Κριτική
Το Don't Stop 'Til You Get Enough έλαβε γενικά θετικές κριτικές. Ο Στέφεν Χόλντεν, του Rolling Stone, περιέγραψε το τραγούδι ως «μια από τις χούφτες των πρόσφατων κυκλοφοριών disco που είναι και χορευτικό κομμάτι και ακουστικό υπερθέαμα, το οποίο μπορεί να συγκριθεί με το Boogie Wonderland». Ο Γουίλιαμ Ρούχλμαν, συγγραφέας του The All-Music Guide, επαινεί το Don't Stop 'Til You Get Enough ως ένα «ακαταμάχητο χορευετικό τραγούδι». Ο Τζων Λέβις, συγγραφέας του 1001 Albums You Must Hear Before You Die, σημείωσε ότι ένα «εκνευρισμένο, ξέφρενο κομμάτι» είναι κεντρικό στοιχείο του Off the Wall. Ολοκληρώνει λέγοντας ότι «το φαλσέττο του Τζάκσον και οι κραυγές του είναι ένα obbligato, τονίζοντας τη συναρπαστική ρύθμιση του Μπέν Ράιτ και σφιχτά πνευστά του Τζέρρι Χέι». Ο Τζέισον Ελίας, δημοσιογράφος του Allmusic, σημείωνει ότι το Don't Stop 'Til You Get Enough παρουσιάζει ένα «νέο Μάικλ Τζάκσον» που ήταν «σεξουαλικός, έφηβος και άγριος». Ο Ελίας δήλωσε ότι «Ως μία από τις καλύτερες δουλειές του Τζόουνς στα τέλη του 70' και στις αρχές του 80', αυτό το τραγούδι δεν ήταν disco, δεν θα μπορούσε να ήταν ένα hardcore funk - είναι ένα αμάλγαμα του ύφους με όλη τη σημασία της προσβασιμότητας της ποπ».
Οι βιογράφοι του Τζάκσον επίσης επαινούν το κομμάτι. Ο Τ. Ράντι Ταραμπορέλλι περιέγραψε τα αποκαλύπτηρα του «σέξι, παιχνιδιάρικου φαλσέττο» του Τζάκσον, κάτι που «κανένας δεν τον άκουσε να τραγουδά με αυτό τον τρόπο προηγουμένως». Ο Νέλσον Τζώρτζ δήλωσε ότι τα αποδεικτικά στοιχεία του μεγαλείου του Τζάκσον αρχίζουν με το Don't Stop 'til You Get Enough. Σημείωσε ότι τα κρουστά και τα φωνητικά ήταν «επιδέξια χορογραφημένα» για να «δημιουργήσουν ένα δράμα και μια έκσταση στην πίστα». Ολοκλήρωσε λέγοντας, «Είναι ένα πράγμα να κάνεις ένα χορευτικό κομμάτι σε ένα επικό κομμάτι όπως έκανε εδώ ο Τζάκσον». Ο Τζέιμς Μοντγκόμερι, του MTV, σημείωσε ότι το Off The Wall περιέχει ένα «αριστοτεχνικό μίγμα φλογερών κομματιών της disco», όπως το Don't Stop 'Til You Get Enough και Workin' Day and Night. Το Don't Stop 'Til You Get Enough έδωσε στον Τζάκσον το πρώτο του American Music Award, στην κατηγορία Favorite Soul/R&B Single. Ο Τζάκσον κέρδισε το πρώτο solo του Γκράμι, στην κατηγορία Best Male Vocal Performance σε τραγούδι της R&B.
Τσαρτ
Το Don’t Stop 'Til You Get Enough κυκλοφόρησε στις 28 Ιουλίου 1979, από την Epic Records - ήταν το πρώτο solo άλμπουμ μετά την εποχή της Motown. Τρεις μήνες μετά την κυκλοφορία του, το τραγούδι έφθασε στην κορυφή των τσαρτ και έγινε χρυσό. Έφθασε στην 1η θέση του Billboard's Hot 100 και Hot Soul Singles Charts στις ΗΠΑ - ήταν το πρώτο solo #1 τραγούδι μετά την εποχή του Ben. Έφθασε στην κορυφή των τσαρτ στην Αυστραλία, στη Νέα Ζηλανδία, στη Νορβηγία και στη Νότια Αφρική, το τραγούδι έφθασε και στην 3η θέση του Ηνωμένου Βασιλείου. Η χειρότερη θέση του Don't Stop 'til You Get Enough στα τσαρτ ήταν η 4η θέση στην Ελβετία. Το Don't Stop 'Til You Get Enough έφθασε στο top ten σε πολλές χώρες. Αφού ήταν για 10 χρόνια χρυσό, το 1989 έγινε πλατινένιο στις ΗΠΑ.
Το 2006, το Don't Stop 'Til You Get Enough έφθασε στη 17η θέση στο Ηνωμένο Βασίλειο, μετά την εκστρατεία του Visionary, όπου 20 από τα hit singles του Τζάκσον ξανακυκλοφόρησαν σε χώρες της Ευρώπης. Μετά τον θάνατο του Τζάκσον, τον Ιούνιο του 2009, η μουσική του έγινε περισσότερο διάσημη. Το Don't Stop 'til You Get Enough έφθασε έως την 7η θέση στο Billboard's Hot Digital Songs Chart, στις 11 Ιουλίου 2009. Το Don't Stop 'Til You Get Enough έφθασε στο top ten, στην 9η θέση στη Γαλλία, και στο top twenty στην Πορτογαλία και στην Ελβετία, στη 18η και 20η θέση αντίστοιχα. Το τραγούδι έφθασε στην 21η θέση στην Αυστραλία, στην 37η στο Ηνωμένο Βασίλειο, και στην 50η στη Σουηδία. Η χειρότερη θέση του Don't Stop 'til You Get Enough (κατά την επανακυκλοφορία) ήταν η 77η θέση στην Ιαπωνία. Το Don’t Stop 'til You Get Enough έγινε χρυσό στην Αυστραλία, το 2009, για πωλήσεις 35.000 αντίτυπων.
Μουσικό βίντεο
Το μουσικό βίντεο για το Don’t Stop 'Til You Get Enough είχε για παραγωγό και διευθυντή τον Νίκ Σάξτον και η παγκόσμια του πρεμιέρα έγινε τον Οκτώβριο του 1979. Ήταν το πρώτο μουσικό βίντεο του Τζάκσον ως solo καλλιτέχνη. Το μουσικό βίντεο δείχνει τον Τζάκσον να χορεύει μπροστά από ένα background με διάφορα γεωμετρικά σχήματα, καθώς εκτελεί το Don't Stop 'Til You get Enough, φορώντας ένα μαύρο και άσπρο σμόκιν και ένα μαύρο παπιγιόν. Σε μια σκηνή, ο Τζάκσον φαίνεται να χορεύει σε ένα τριπλούν, κάτι που αποτέλεσε καινοτομία εκείνη την εποχή.
Επανεκτελέσεις
Το Don't Stop 'Til You Get Enough έχει επανεκτελεθεί αρκετές φορές μετά την κυκλοφορία του, το 1979.
Κληρονομιά
Ο Τζέιμς Μοντγκόμερι, του MTV, σημείωσε ότι το Don't Stop 'Til You Get Enough και τα άλλα singles του Off The Wall «παρουσίασαν το ταλέντο του Τζάκσον ως καλλιτέχνη, τραγουδιστή, στιχουργού και πάνω από όλα ως αρχηγού» Μετά τον θάνατο του Τζάκσον, η AOL's Radio Blog κυκλοφόρησε ένα κατάλογο, ονόματι 10 Best Michael Jackson Songs, με το Don't Stop 'til You Get Enough στη 10η θέση. Ο Τζέισον Ελίας, του Allmusic, είπε για το κομμάτι:
Η μουσική χρησιμοποιήθηκε για ένα αρχικό τραγούδι στο Video Show, του βραζιλιάνικου καναλιού Rede Globo.
Εξωτερικοί σύνδεσμοι
κατηγορία:Τραγούδια του Μάικλ Τζάκσον Κατηγορία:Singles του 1979 Κατηγορία:Τραγούδια του 1979 Κατηγορία:Disco τραγούδια Κατηγορία:Singles του 2006 Κατηγορία:Singles της Epic Records Κατηγορία:Singles της CBS Records Κατηγορία:Νούμερο 1 singles στα Billboard Hot 100
Ρομπέρτο Αγιάλα
Ο Ρομπέρτο Αγιάλα (Roberto Ayala, γεννήθηκε 14 Απριλίου 1973), είναι Αργεντινός πρώην διεθνής ποδοσφαιριστής ο οποίος αγωνιζόταν ως κεντρικός αμυντικός. Θεωρείται ως ένας από τους καλύτερους κεντρικούς αμυντικούς της γενιάς του και χαρακτηριζόταν από την ηγετικότητά του και την ικανότητά του στον άερα.
Ο Αγιάλα αγωνίστηκε με τις Ρίβερ Πλέιτ, Νάπολι, Μίλαν, Βαλένθια, Ρεάλ Σαραγόσα και Ρασίγκ Κλουμπ. Έχει κατακτήσει ένα πρωτάθλημα Ιταλίας με τη Μίλαν το 1998-99 και δύο πρωταθλήματα Ισπανίας με τη Βαλένθια το 2001-02 και 2003-04. Με την εθνική Αργεντινής έχει πραγματοποιήσει 115 διεθνείς εμφανίσεις, πίσω από τους Λιονέλ Μέσι, Χαβιέρ Μασεράνο, Χαβιέρ Ζανέτι και Άνχελ ντι Μαρία και ήταν αρχηγός της εθνικής Αργεντινής για 63 αγώνες. Έχει εκπροσωπήσει τη χώρα σε τρία παγκόσμια κύπελλα και ήταν μέλος της καλύτερης ομάδας του Παγκοσμίου Κυπέλλου του 2006.
Παραπομπές
Κατηγορία:Αργεντινοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές Ρίβερ Πλέιτ Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Ράσινγκ Κλουμπ Κατηγορία:Ποδοσφαιριστές Σέριε Α Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Κόπα Αμέρικα 1995 Κατηγορία:Ποδοσφαιριστές Κόπα Αμέρικα 1999 Κατηγορία:Ποδοσφαιριστές Κόπα Αμέρικα 2004 Κατηγορία:Ποδοσφαιριστές Κόπα Αμέρικα 2007 Κατηγορία:Ποδοσφαιριστές ολυμπιακής ομάδας Αργεντινής Κατηγορία:Αργεντινοί Ολυμπιονίκες Κατηγορία:Ποδοσφαιριστές στους Θερινούς Ολυμπιακούς Αγώνες 1996 Κατηγορία:Ποδοσφαιριστές στους Θερινούς Ολυμπιακούς Αγώνες 2004
Σάντσα της Πορτογαλίας (1264-1279)
Η Σάντσα, πορτογαλ. Sncha, προφ. /Σάνσα/, (2 Φεβρουαρίου 1264 – 1273) από τον Πορτογαλικό Οίκο της Βουργουνδίας ήταν πριγκίπισσα (infanta) της Πορτογαλίας.
Βιογραφία
Ήταν η δεύτερη κόρη του βασιλιά Aλφόνσου Γ΄ της Πορτογαλίας και της δεύτερης συζύγου του Bεατρίκης της Ιβρέας-Καστίλης, κόρης του Αλφόνσου Ι΄ της Καστίλης.
Η Σάντσα γεννήθηκε στις 2 Φεβρουαρίου 1264. Λίγα είναι γνωστά για τη ζωή της. Ταξίδεψε με τη μητέρα και την αδελφή της Λευκή στη Σεβίλλη, όπου απεβίωσε το 1279. Το 1302 το λείψανό της μεταφέρθηκε στην Πορτογαλία, όπου τάφηκε στο μοναστήρι της Αλκομπάσα, στην Αλκομπάσα.
Βιβλιογραφικές αναφορές
Κατηγορία:Πορτογαλικός Οίκος της Βουργουνδίας Κατηγορία:Ινφάντας της Πορτογαλίας
Δολοφονία του Μπορίς Νεμτσόφ
Η δολοφονία του Μπορίς Νεμτσόφ, ενός Ρώσου πολιτικού και επικριτή της κυβέρνησης του Βλαντίμιρ Πούτιν, σημειώθηκε στο κέντρο της Μόσχας στη γέφυρα Μπολσόι Μοσκβορέτσκι στις 23:31 τοπική ώρα στις 27 Φεβρουαρίου 2015. Ένας άγνωστος δράστης πυροβόλησε επτά ή οκτώ φορές με πιστόλι Μακάροφ, όπου τέσσερις από τις σφαίρες χτύπησαν τον Νέμτσοφ στο κεφάλι, την καρδιά, το συκώτι και το στομάχι, σκοτώνοντάς τον σχεδόν ακαριαία. Λίγες ώρες νωρίτερα ο Νέμτσοφ είχε κάνει έκκληση στο κοινό να υποστηρίξει μια πορεία ενάντια στην εμπλοκή της Ρωσίας στην Ουκρανία. Η Ουκρανή σύντροφος του Νέμτσοφ Άννα Ντουρίτσκαγια επέζησε της επίθεσης ως μοναδική αυτόπτης μάρτυρας.
Στα τέλη Ιουνίου του 2017, παραπέμφθηκαν σε δίκη πέντε Τσετσένοι. Στη δίκη που διεξήχθη τον Ιούλιο του ίδιου έτους, καταδικάστηκε σε κάθειρξη 20 ετών ο Ζαούρ Νταντάεφ ως ο φυσικός αυτουργός, ενώ οι υπόλοιποι τέσσερεις κατηγορούμενοι καταδικάστηκαν σε ποινές από 19 ως 11 χρόνια.
Γεγονότα
Σύμφωνα με τη ρωσική εφημερίδα Kommersant, την ώρα της δολοφονίας όλες οι κάμερες ασφαλείας στην περιοχή ήταν απενεργοποιημένες για λόγους συντήρησης. Το μόνο βίντεο του περιστατικού λήφθηκε από την κάμερα του στούντιο TV Tsentr, από μεγάλη απόσταση και η οποία τη στιγμή εκείνη είχε μπλοκαριστεί από ακινητοποιημένο όχημα του δήμου. Η δολοφονία συνέβη την ημέρα πριν ο Νέμτσοφ επρόκειτο να ηγηθεί της αντιπολίτευσης, σε μια διαδήλωση που οργανώθηκε για να διαμαρτυρηθεί ενάντια στις οικονομικές συνθήκες στη Ρωσία και ενάντια στον πόλεμο στην Ουκρανία. Ο δολοφόνος προφανώς περίμενε τον Νεμτσόφ σε μια πλαϊνή σκάλα που οδηγούσε στη γέφυρα. Τουλάχιστον έξι πυροβολισμοί ακούστηκαν, τέσσερις εκ των οποίων έπληξαν τον Νεμτσόφ και μια ήταν θανατηφόρα. Οι πηγές της Kommersant ανέφεραν ότι ο δολοφόνος χρησιμοποίησε είτε ένα τυπικό πιστόλι Μακάροφ είτε ένα πιστόλι αερίου τροποποιημένο. Σύμφωνα με έναν μάρτυρα, ο δολοφόνος ήταν ένας νεαρός άνδρας ονόματι Βίκτωρ Μ, ο οποίος ακολούθησε τον Νέμτσοφ, και είχε ύψος 170–175 εκατοστών με κοντό κούρεμα, μεσαίο σωματότυπο, ντυμένος με τζιν και καφέ πουλόβερ.
Έρευνες
Ο Ρώσος πρόεδρος Βλαντίμιρ Πούτιν ανέλαβε τον «προσωπικό έλεγχο» της έρευνας για τη δολοφονία του Νέμτσοφ. Έδωσε εντολή στην Ερευνητική Επιτροπή, το Υπουργείο Εσωτερικών και την Ομοσπονδιακή Υπηρεσία Ασφαλείας να δημιουργήσουν μια ενιαία ομάδα για τη διερεύνηση της δολοφονίας του Νέμτσοφ. Επικεφαλής της ομάδα έρευνας ορίστηκε ο Ιγκόρ Κράσνοφ, ο οποίος είχε ερευνήσει προηγουμένως μια απόπειρα κατά της ζωής του πρώην υπουργού οικονομικών Ανατόλι Τσουμπάϊς και τις δολοφονίες του Στανισλάβ Μαρκέλοφ και της Αναστάζια Μπαμπουρόβα. Η ομάδα εποπτευόταν από τον επικεφαλής της Ερευνητικής Επιτροπής στη Μόσχα, στρατηγό Αλεξάντρ Ντρουμάνοφ, ο οποίος είχε επίσης εποπτεύσει την έρευνα κατά της Ναντέζντα Σαβτσένκο, τη δεύτερη δίκη εναντίον του Μιχαήλ Χοντορκόβσκι και του Πλάτον Λεμπέντεφ, καθώς και τις κατηγορίες για γενοκτονία από τον γεωργιανό στρατό κατά τη διάρκεια του πολέμου στη νότια Οσσετία.